CELEX: 62004TJ0457
Bendras rinkų organizavimas
Bananai
Pereinamojo laikotarpio priemonės
Tarybos reglamento (EEB) Nr. 404/93 30 straipsnis
Teismo sprendimas, konstatuojantis Komisijos neveikimą
Atsisakymas vykdyti Pirmosios instancijos teismo sprendimą
Ieškinys dėl panaikinimo
Prašymas nurodyti vykdyti teismo sprendimą priteisiant sumokėti atitinkamą pinigų sumą
Neturtinės žalos atlyginimas
Neteisėtas Komisijos atsisakymas
Ieškinys dėl žalos atlyginimo
Senaties termino sustabdymas
Teisingumo Teismo statuto 46 straipsnis
Nepriimtinumas

Byloje T‑457/04: prašymas, pirma, panaikinti 2004 m. rugsėjo 10 d. Komisijos laiške išdėstytą sprendimą atsisakyti vykdyti
2000 m. birželio 8 d. Pirmosios instancijos teismo sprendimo
Camar ir Tico prieš Komisiją ir Tarybą
(T‑79/96, T‑260/97 ir T‑117/98, Rink. p. II–2193) rezoliucinės dalies 1 punktą, antra, nurodyti Komisijai vykdyti minėto sprendimo
Camar ir Tico prieš Komisiją ir Tarybą
rezoliucinės dalies 1 punktą, priteisiant sumokėti pinigų sumą, atitinkančią neišduotų licencijų vertę, ir, trečia, nurodyti
Komisijai atlyginti neturtinę žalą; byloje T‑233/05: prašymas priteisti iš Komisijos ieškovės patirtą žalą pagal Europos bendrijos
deliktinę atsakomybę.
Rezoliucinė dalis
1.
Panaikinti 2004 m. rugsėjo 10 d. Žemės ūkio generalinio direktorato generalinio direktoriaus laiške išdėstytą Komisijos sprendimą
atsisakyti vykdyti 2000 m. birželio 8 d. Pirmosios instancijos teismo sprendimo Camar ir Tico prieš Komisiją ir Tarybą (T‑79/96,
T‑260/97 ir T‑117/98, Rink. p. II‑2193) rezoliucinės dalies 1 punktą.
2.
Atmesti likusią ieškinio byloje T‑457/04 dalį kaip nepagrįstą.
3.
Atmesti ieškinį byloje T‑223/05 kaip nepriimtiną.
4.
Byloje T‑457/04 Camar Srl ir Komisija kiekviena padengia po pusę savo ir po pusę kitos šalies bylinėjimosi išlaidų.
5.
Byloje T‑223/05 Camar padengia savo ir Komisijos bylinėjimosi išlaidas.